CELEX: 32007D0584
Language: da
Date: 2007-08-21 00:00:00
Title: 2007/584/EF: Kommissionens beslutning af 21. august 2007 om ændring af beslutning 2004/558/EF om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (meddelt under nummer K(2007) 3905) (EØS-relevant tekst )

24.8.2007   
            
            
               DA
            
            
               Den Europæiske Unions Tidende
            
            
               L 219/37
            
         
      KOMMISSIONENS BESLUTNING
   
   af 21. august 2007
   om ændring af beslutning 2004/558/EF om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt
   (meddelt under nummer K(2007) 3905)
   (EØS-relevant tekst)
   (2007/584/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 9, stk. 2, og artikel 10, stk. 2, og
   ud fra følgende betragtninger:
   
               (1)
            
            
               I henhold til artikel 9 i direktiv 64/432/EØF kan en medlemsstat, der har et obligatorisk nationalt bekæmpelsesprogram for en af de smitsomme sygdomme, der er anført i bilag E (II), forelægge Kommissionen dette program. Samme artikel indeholder desuden nærmere regler om supplerende garantier, som kan kræves i samhandelen inden for Fællesskabet.
            
         
               (2)
            
            
               I henhold til artikel 10 i direktiv 64/432/EØF skal en medlemsstat, der mener at være helt eller delvis fri for en af de smitsomme sygdomme, der er anført i bilag E (II), forelægge Kommissionen behørigt bevismateriale herfor. Samme artikel indeholder desuden nærmere regler om supplerende garantier, som kan kræves i samhandelen inden for Fællesskabet.
            
         
               (3)
            
            
               Ved Kommissionens beslutning 2004/558/EF af 15. juli 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (2), godkendtes de programmer for bekæmpelse og udryddelse af infektion med bovin herpesvirus type 1 (BHV1), som de medlemsstater, der er opført i bilag I til nævnte beslutning, har forelagt vedrørende de regioner, der er opført i nævnte bilag, og for hvilke der gælder supplerende garantier med hensyn til BHV1 i henhold til artikel 9 i direktiv 64/432/EØF.
            
         
               (4)
            
            
               Endvidere indeholder bilag II til beslutning 2004/558/EF lister over medlemsstatsregioner, der betragtes som fri for BHV1-infektion, og for hvilke der gælder supplerende garantier, jf. artikel 10 i direktiv 64/432/EØF. I bilag III til beslutning 2004/558/EF defineres, hvad en BHV1-fri bedrift er.
            
         
               (5)
            
            
               For øjeblikket er alle regioner i Tyskland opført i bilag I til beslutning 2004/558/EF. Tyskland har nu forelagt dokumentation til støtte for ansøgningen om at erklære en del af landets område frit for BHV1-infektioner og har fastsat bestemmelser om indenlands flytning af kvæg inden for og til denne del af landets område. Tyskland har følgelig anmodet om anvendelse af de supplerende garantier, jf. artikel 10 i direktiv 64/432/EØF, vedrørende de administrative enheder Regierungsbezirk Oberpfalz og Regierungsbezirk Oberfranken i delstaten Bayern.
            
         
               (6)
            
            
               På grundlag af vurderingen af den ansøgning, der er indgivet af Tyskland, bør de to BHV1-frie administrative enheder i Tyskland opføres i bilag II til beslutning 2004/558/EF, og anvendelsen af de supplerende garantier, der er fastlagt i henhold til artikel 10 i direktiv 64/432/EØF, bør udvides til at omfatte dem. Bilag I og II til beslutning 2004/558/EF bør derfor ændres i overensstemmelse hermed.
            
         
               (7)
            
            
               Italien har forelagt programmerne for udryddelse af BHV1-infektion i den selvstyrende region Friuli Venezia Giulia og den selvstyrende provins Trento. Programmerne opfylder kriterierne i artikel 9, stk. 1, i direktiv 64/432/EØF. Programmerne omfatter endvidere bestemmelser om indenlands flytning af kvæg inden for og til de pågældende regioner, som svarer til de bestemmelser, der tidligere er gennemført i provinsen Bolzano i Italien, og som resulterede i udryddelse af sygdommen i den pågældende provins.
            
         
               (8)
            
            
               De programmer, Italien har forelagt vedrørende de to regioner, og de supplerende garantier, der er forelagt i henhold til artikel 9 i direktiv 64/432/EØF, bør godkendes. Bilag I til beslutning 2004/558/EF bør derfor ændres i overensstemmelse hermed.
            
         
               (9)
            
            
               Den Europæiske Fødevaresikkerhedsautoritet har afgivet en udtalelse om definition af et BHV1-frit dyr og en BHV1-fri bedrift og procedurerne for at kontrollere og opretholde denne status (3). Der bør tages hensyn til nogle af anbefalingerne i udtalelsen. Bilag III til beslutning 2004/558/EF bør derfor ændres i overensstemmelse hermed.
            
         
               (10)
            
            
               Af hensyn til klarheden i fællesskabslovgivningen bør bilag I, II og III til beslutning 2004/558/EF erstattes af teksten i bilaget til nærværende beslutning.
            
         
               (11)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag I, II og III til beslutning 2004/558/EF erstattes af teksten i bilaget til nærværende beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 21. august 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT 121 af 29.7.1964, s. 1977. Senest ændret ved direktiv 2006/104/EF (EUT L 363 af 20.12.2006, s. 352).
   
      (2)  EUT L 249 af 23.7.2004, s. 20.
   
      (3)  http://www.efsa.europa.eu/en/science/ahaw/ahaw_opinions/1348.html
   
      BILAG
      »
            BILAG I
            
                        Medlemsstat
                     
                     
                        Medlemsstatsregioner, for hvilke der gælder supplerende garantier med hensyn til IBR, jf. artikel 9 i direktiv 64/432/EØF
                     
                  
                        Tyskland
                     
                     
                        Alle regioner, undtagen Regierungsbezirk Oberpfalz og Regierungsbezirk Oberfranken i delstaten Bayern
                     
                  
                        Italien
                     
                     
                        Den selvstyrende region Friuli Venezia Giulia
                        Den selvstyrende provins Trento
                     
                  
         
            BILAG II
            
                        Medlemsstat
                     
                     
                        Medlemsstatsregioner, for hvilke der gælder supplerende garantier med hensyn til IBR, jf. artikel 10 i direktiv 64/432/EØF
                     
                  
                        Danmark
                     
                     
                        Alle regioner
                     
                  
                        Tyskland
                     
                     
                        Regierungsbezirk Oberpfalz og Regierungsbezirk Oberfranken i delstaten Bayern
                     
                  
                        Italien
                     
                     
                        Provinsen Bolzano
                     
                  
                        Østrig
                     
                     
                        Alle regioner
                     
                  
                        Finland
                     
                     
                        Alle regioner
                     
                  
                        Sverige
                     
                     
                        Alle regioner
                     
                  
         
            BILAG III
            BHV1-fri bedrift
            1.   En kvægbedrift betragtes som fri for BHV1-infektion, hvis den opfylder betingelserne i dette bilag.
            1.1.   Der er i de sidste 6 måneder ikke registreret mistanke om BHV1-infektion på bedriften, og alt kvæg på bedriften er frit for kliniske symptomer på BHV1-infektion.
            Bedriften og græsgange eller bygninger, der ikke støder op til bedriften, men som — uafhængigt af ejerforhold — sammen med bedriften udgør en epidemiologisk enhed, skal være effektivt adskilt fra græsgange eller bygninger med en lavere BHV1-status ved naturlige eller fysiske barrierer, der effektivt hindrer direkte kontakt mellem dyr med forskellig sundhedsstatus.
            1.2.   Der er udelukkende indsat kvæg fra bedrifter, der ligger i medlemsstater eller regioner i medlemsstater, som er opført i bilag II, eller fra BHV1-frie bedrifter, og intet kvæg på bedriften har været i kontakt med andet kvæg end kvæg, der kommer fra bedrifter, som ligger i medlemsstater eller regioner i medlemsstater, der er opført i bilag II, eller fra BHV1-frie bedrifter.
            1.3.   Hundyr insemineres udelukkende med tyresæd, der er fremstillet i overensstemmelse med direktiv 88/407/EØF, eller er blevet bedækket af tyre fra bedrifter, som ligger i medlemsstater eller regioner i medlemsstater, der er opført i bilag II til denne beslutning, eller fra BHV1-frie bedrifter.
            1.4.   Mindst en af følgende kontrolordninger anvendes på bedriften:
            
                        1.4.1
                     
                     
                        Der er foretaget en serologisk undersøgelse for antistoffer mod BHV1 med negative resultater i hvert enkelt tilfælde af mindst to blodprøver taget med et interval på 5-7 måneder fra alle hundyr, der er mere end 9 måneder gamle, og fra alle handyr, der er mere end 9 måneder gamle, og som anvendes eller er bestemt til avl.
                     
                  
                        1.4.2.
                     
                     
                        Der er foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst:
                        
                                    —
                                 
                                 
                                    to mælkeprøver taget med et interval på 5-7 måneder fra alle lakterende hundyr enten som enkeltdyrsprøver eller i en samleprøve fra højst 5 dyr og
                                 
                              
                                    —
                                 
                                 
                                    to blodprøver taget med et interval på 5-7 måneder fra alle ikke-lakterende hundyr, der er mere end 9 måneder gamle, og fra alle handyr, der er mere end 9 måneder gamle, og som anvendes eller er bestemt til avl.
                                 
                              
                  
                        1.4.3.
                     
                     
                        På malkekvægsbedrifter, hvor mindst 30 % af kreaturerne er lakterende hundyr, er der foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst:
                        
                                    —
                                 
                                 
                                    tre mælkeprøver, der, afhængigt af specifikationerne for den anvendte test, med et interval på mindst 3 måneder er taget fra en samlet mængde mælk fra højst 50 lakterende hundyr, og
                                 
                              
                                    —
                                 
                                 
                                    en blodprøve taget som enkeltdyrsprøve fra alle ikke-lakterende hundyr, der er mere end 9 måneder gamle, og fra alle handyr, der er mere end 9 måneder gamle, og som anvendes eller er bestemt til avl.
                                 
                              
                  
                        1.4.4.
                     
                     
                        Alt kvæg på bedriften har oprindelse i enten bedrifter, som ligger i medlemsstater eller regioner i medlemsstater, der er opført i bilag II, eller i BHV1-frie bedrifter.
                     
                  2.   En kvægbedrifts status som BHV1-fri bibeholdes, hvis
            
                        2.1.
                     
                     
                        betingelserne i punkt 1.1-1.4 fortsat opfyldes, og
                     
                  
                        2.2.
                     
                     
                        mindst en af følgende kontrolordninger anvendes på bedriften inden for en periode på 12 måneder:
                        
                                    2.2.1.
                                 
                                 
                                    Der er foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst én blodprøve taget som enkeltdyrsprøve fra alle kreaturer, der er mere end 24 måneder gamle.
                                 
                              
                                    2.2.2.
                                 
                                 
                                    Der er foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst:
                                    
                                                —
                                             
                                             
                                                en mælkeprøve taget fra alle lakterende hundyr enten som enkeltdyrsprøve eller i en samleprøve fra højst 5 dyr og
                                             
                                          
                                                —
                                             
                                             
                                                en blodprøve taget som enkeltdyrsprøve fra alle ikke-lakterende hundyr, der er mere end 24 måneder gamle, og fra alle handyr, der er mere end 24 måneder gamle.
                                             
                                          
                              
                                    2.2.3.
                                 
                                 
                                    På malkekvægsbedrifter, hvor mindst 30 % af kreaturerne er lakterende hundyr, er der foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst:
                                    
                                                —
                                             
                                             
                                                to mælkeprøver, der, afhængigt af specifikationerne for den anvendte test, med et interval på 3-12 måneder er taget fra en samlet mængde mælk fra højst 50 lakterende hundyr, og
                                             
                                          
                                                —
                                             
                                             
                                                en blodprøve taget som enkeltdyrsprøve fra alle ikke-lakterende hundyr, der er mere end 24 måneder gamle, og fra alle handyr, der er mere end 24 måneder gamle.
                                             
                                          
                              
                  3.   En kvægbedrifts status som BHV1-fri suspenderes, hvis et dyr ved undersøgelserne omhandlet i punkt 2.2.1-2.2.3 reagerer positivt på en undersøgelse for antistoffer mod BHV1.
            4.   En bedrifts status som BHV1-fri, der er suspenderet i henhold til punkt 3, genetableres først, når der tidligst 30 dage efter, at de seropositive dyr er fjernet, er foretaget en serologisk undersøgelse for antistoffer mod BHV1 med negativt resultat i hvert enkelt tilfælde af mindst:
            
                        —
                     
                     
                        to mælkeprøver taget med et interval på mindst 2 måneder fra alle lakterende hundyr, enten som enkeltdyrsprøver eller i en samleprøve fra højst 5 dyr, og
                     
                  
                        —
                     
                     
                        to blodprøver, der er taget med et interval på mindst 3 måneder fra alle ikke-lakterende hundyr og alle handyr.
                     
                  NB:
            
                        a)
                     
                     
                        Når der i dette bilag henvises til en serologisk undersøgelse til påvisning af antistoffer mod BHV1, anvendes principperne i artikel 2, stk. 1, litra c), for så vidt angår de testede dyrs vaccinationsstatus.
                     
                  
                        b)
                     
                     
                        Størrelsen af samleprøver af mælk omhandlet i dette bilag kan justeres på grundlag af dokumentation for, at testen under alle vilkår for dagligt laboratoriearbejde er følsom nok til at påvise en enkelt svag positiv reaktion i en samleprøve, hvis størrelse er justeret.
                     
                  «